Cantata BWV 81
JESUS SCHLÄFT, WAS SOLL ICH HOFFEN?
Dominica IV Post Epiphanias
Estrenada: 30 de gener de 1724
Text: Anònim, amb fragments de l'Ev. de St. Mateu i un himne de Johann Franck (1650)
1. ÀRIA (Alt)
Jesús dorm, jo què faré?
Ara, estic amb l’ai al cor.
És, que veig obert, potser,
L’abisme fosc de la mort?
***
2. RECITATIU (Tenor)
Senyor! Com és que pares tant lluny?
Perquè t’amagues ara que et necessito,
Quan veig que em cau a sobre un final terrible?
Com és que la meva angoixa no torba els teus ulls 
Els quals no acostumen a dormir mai?
Tu que assenyalares amb un estel
El dret camí a uns savis conversos,
Ah, guia’m doncs, amb la claror dels teus ulls,
per aquest camí que veig ple d’esculls.
***
3. ÀRIA (Tenor)
Les ones escumoses de les torrenteres de Belial*
S’encrespen furioses.
Un cristià cal que planti cara a les onades
Quan el fueteja el brisot del decandiment,
Encara que la barrumbada 
Faci per afeblir la força de la Fe.
***
 * El Diable
4. ARIOSO (Baix)
Perquè temeu, homes de poca fe?
***
5. ÀRIA (Baix)
Asserenat mar turbulent!
Tempesta i vent, amolleu!
que he fixat un termenal,
perquè els meus fills electes
siguin guardats de tot m
***
6. RECITATIU (Alt)
Que bé! el meu Jesús ha parlat,
El meu Salvador s’ha deixondit,
Les onades de tràngol de la infausta nit
i tots els patiments, han estritllat.
***
7. CORAL
A redossa de ta valença 
He escapat de la tempesta,
Dels enemics m’he salvat.
Deixa que Satan brufoli
i l’enemic que grinyoli
Que Jesús em fa costat.
Res em fa si trona o llampa
Ni por l’avern i el pecat
Que el meu Jesús m’abrigalla.
Traduïda per Antoni Sàbat i Aguilera.
CataBach.com
La pàgina en català de JS Bach